gentaiscool/nusaparagraph_topic huggingface dataset:
Bêkêmbangnyè industri pariwisatè di Indonèsia ngêjadiin hotèl sêbagè salèh atu saranè akomodasi. Akhirnyè, banyak jugè têrjadi pêrsaingan antarhotèl. Amat pênting bagi hotèl buat punyè kêunggulan kompêtitip padè situasi pêrsaingan nyang cukup tinggi êni. Bêtapè pêntingnyè kualitas pêlayanan amè pênyêdièan pasilitas buat nyiptèin kêpuasan pêngunjung. Di antarè hal-hal nyang pêrlu diopènin adalah gêgarêsan amè minuman, pêlayanan pêgawè, kêlêngkêpan pasilitas, kêrêsikan, intêrior amè èkstêrior bangunan, amè pêtugas kêamanan. Pêlayanan nyang hotèl kasih kê pêngunjung dirasè unggul apèbilè dalêm pêmênuhannyè nyiptèin suatu kêpuasan. Hal ntu amat bêpêngaruh sêbab kèpuasan pêngunjung atas pêlayanan nyang dikasih hotèl bakal naèkin kêsan positip dan ngêdorong pêngunjung buat nginêp lagi.

Topic: leisures
Orang Indonesia nyang pindeh ke Amerika musti nyariin nasi. Nasi iyelah gegares utame buat orang Indonesia. Walopun di sono dominan lauknye ntu roti, ye orang Indonesia kagak nampol perutnye kalo kagak gegares nasi. Sebenernye, pola gegares rakyat Indonesia  ntuh udeh bener. Ade karbonye, ade proteinnye dari tempe si paling sederhane, ada kalsium dari susu peres. Orang Indonesia akan trase lemes kalo kagak nyuap nasi. Padahal, tanpa kite sadari, pas kite gegares nasi, otomatis kandungan gule dalem tubuh kite terpenuhi buat diajak kegiatan sehari-hari nyang penuh gaireh. Makanye jangan blagu, kalo kagak kuat, ye ikutin aje pola gegares sewaktu kite ade di Indonesia. Kite juge bantu para petani nyang butuh lahan rezeki. 

Topic: food & beverages
Posuo mêrupakan salèh atu budayè masarakat Buton, Sulawèsi Tênggara. Posuo dalêm bahasè Indonèsia diartiin pingitan. Posuo dilakuin kêpadè bocah wadon nyang udèh masupin usiè dèwasè atau udèh datêng bulan. Posuo mêrupakan tradisi nyang udèh bêkêmbang di Kêsultanan Buton sêjak jaman dulu. Jaman dulu, posuo dilaksanèin sêlama dêlapan ari dêlapan malêm. Sêiring pêrkêmbangan jaman, posuo bisè dilakuin tibang dalêm atu malêm. Ritual posuo dilaksanèin sêbagè pênandè transisi bagi sêorang wadon dari gadis rêmajè (kabuabua) ngêjadi sêorang gadis dèwasè (kalambe). Wayah sêorang gadis ngêlaksanèin posuo, diè bakal diisolasi amè dijauhin dari bêrbagè pêngaruh duniè luar. Diè tibang bisè bêrhubungan amè bhisa, yakni orang nyang ditunjuk langsung olèh pêmangku adat buat ngasih bêrbagè pêtuèh khusus sêlamè posuo dilaksanèin.

Topic: culture & heritage
Adè banyak carè ngêbêntuk otot lêngên, salèh atunyè dêngan ngêgunèin dumbêl. Latihan dumbêl nyang bênêr bisè ngindarin dari risiko cidêra wayah ngêlakuin latian kêrosaan. Pêrtamè, pastiin êlu milih dumbêl nyang têpat. Salèh atunyè ditandèin amè bêrat dumbêl nyang kagak kêbangêtan ringan, tapi jugè kagak kêbangêtan bêrat wayah diangkat amè lêngên. Kagak masalèh kalo pèngèn ngêgunèin dumbêl nyang èntèng dulu, têrutamè buat nyang bêlon pêrnèh ngêlakuin olahragè makè dumbêl acan. Kêduè, konsèntrasi padè bêntuk latihan, bukan répêtisi wayah ngêmulènyè. Kêtigè, wayah bêlatih ngêgunèin dumbêl, amat pênting buat mêratiin bêntuk amè posisi awak supayè bisè ngêdapêtin hasil nyang maksimal. Êni jugè buat ngindarin kêmungkinan têrjadinyè cidêra.

Topic: sports
Saat ini lagi zaman banget sama yang namanye ngevlog buat update di kanal Youtube. Semua orang dari yang muda sampe tua pade semangat banget dah bikin konten. Salah satu konten yang jadi gacoannye para vlogger adalah ngebahas tentang ganyeman, bejibun dari yang emang artis sampe warga biasa juga pada mendadak jadi reviewer masakan. Gasedikit yang pade sukses laku yang nonton youtubenye yang bahas ganyeman, sampe sampe akhirnye mereka yang vlogger ganyeman ntu pade buka tempat makan sendiri dan laku keras. Di zaman yang serba digital gini emang banyak juga orang yang pade beruntung karena cermat memanfaatkannye. Jadi zaman sekarang ini tiap mau ngegares pasti yang diutamain, foto dan videoin ntu ganyeman, baru dah digares. 

Topic: food & beverages
Taun 1895 ada olahraga yang dikasih nama Mintonette. Pas taun 1896 namanya diganti jadi voli. Olahraga ini punya banyak faedah juga. Olahraga Ini bisa ningkatin kerja sama badan. Percis kayak basket, maen voli kudu mokusin gerakan tangan ama mata. Mata kita kudu ngawasin gerakan bola sembari tangan siap-siap buat nangkis bola. Kalo kagak fokusin mata ama gerakan tangan, kuatirnya bola kena ke badan atau jadi kalah gara-gara bolanya jatoh ke tanah. Maen voli ini masuk ke dalem olahraga aerobik yang bisa ngelatih otot jantung. Kalo kita rutin maen voli, jantung makin sehat, makin kurang juga resiko kena setruk, serangan jantung, ama diabetes. Selaen itu, maen voli bisa ngebentuk otot badan ama ngebakar kalori. Faedah yang paling penting kalo maen voli, setres kita jadi reda, soalnya badan ama pikiran jadi rileks.

Topic: sports
Olahan mangga tuh emang kaga pernah gagal, mao diapain aja tuh asal rasa mangga aye mah demen banget. Apalagi yang namanya puding mangga, udeh gitu dizaman sekarang mah udah kaga pake repot lagi ye tinggal beli aja diwarung. Cara bikinnya juga gampang, tinggal masak tuh serbuk puding mangga di api kecil, jangan lupa ditambahin aer yang takarannye 100 ml. Selagi kite masak, jangan lupa diaduk biar kaga pade gumpel tuh serbuknye. Cukup 10 menit, terus aernya juga udeh panas kite taro diwadah yang kaga meleleh kalo kena panas. Tunggu dah tuh ampe pudingnya adem, sembari nunggu kite juga bisa sekalian bikin fla yang instan juga tuh. Flanya tinggal kita tambahin aer panas terus kita aduk deh ampe rata, kalo udah dua-duanya adem baru boleh tuh masukin dalem kulkas, soalnye kalo kaga dingin tuh kurang resep makannya.

Topic: food & beverages
Pas aye kelas 1 SMA, aye ade pengalaman liburan berkesan bareng temen-temen sekolahnye aye. Kite semua jalan-jalan ke suatu tempat wahana hiburan. Nah kite rame-rame berangkanye sewa bus. Abis entu pas udeh sampe, kite ngantri tiket. Selanjutnye, kite pun masuk ke tempat entu wahana hiburan. Kite pun kelilig-keliling cari wahana hiburan yang menarik buat kite coba. Tapi setelah 3 kali naek wahana ekstrem, aye bener-bener mabok, akhirnye aye berduaan sama temen aye ke istana boneka, rumah hantu, dan tempat laennye yang kagak bikin aye mabok. Walaupun begitu, entu jadi salah satu pengalaman liburan yang berkesan buat aye. Nah elu ade kagak?

Topic: leisures
Waktu aye kuliah semester tiga aye sempet sakit perut. Pas aye periksa, ternyata aye sakit kista. Tapi aye kagak bisa langsung dioperasi karena aye mau ngejer jadwal ujian dulu. Baru deh, setelah aye selesai ujian, aye dioperasi. Sejak saat entu, aye yang benci sama buah naga, dipaksa buat sering ngonsumsi buah satu entu karena katanye entu buah bagus dikonsumsi. Akhirnye enyak aye pun sering nyediain aye buah naga, termasuk dalam bentuk minuman, ya entu jus buah naga. Rasanye kadang hambar, aye jadi kagak demen. Tapi karena buah naga banyak bener manfaatnye, aye pun akhirnye selalu minum entu jus buah naga biar sehat.

Topic: food & beverages
Ada yang bilang, “Kalo pengen tinggi, maen basket.” Olahraga basket banyak didemenin ama orang-orang, soalnya olahraga ini masuk ke olahraga yang nyenengin. Selaen nyenengin, basket punya banyak manfaat. Pertama, basket ngebantu tulang ama otot semangkin kuat. banyak gerakan di basket ini yang bikin kontraksi otot meninggi ama durasinya pendek. Otot yang makin kuat itu ada otot tangan, kaki, pundak, ama otot inti. Faedah yang laen, maen basket ini ningkatin seimbangnya badan ama kerja sama gerakan badan. Maen basket ngeharusin badan kerja sama ama mata, tangan, ama kaki barengan. Kudu jaga keseimbangan itu juga biar kagak gampang oleng yang bikin gampang jatoh ama nyebapin badan keseleo. Faedah laennya dari basket itu ningkatin kesehatan jantung ama rasa percaya diri.

Topic: sports
Di Jawa Timur, têrutamè Surabaya amè Sidoarjo, adè gêgarêsan olahan kêrang, namènyè satè kêrang. Kayak namènyè, satè kêrang dikêjè dari daging kêrang nyang udèh dicopot dari cangkangnyè. Jênis kêrang nyang urup diolah jadi satè kêrang adalah kêrang ijo amè kêrang dara. Bèdanyè satè kêrang amè satè padè umumnyè adalah daging satè kêrang tibang dirêbus makè bumbu-bumbu, kagak kudu dibakar atau dipanggang lagi. Bisè jugè abis ntu ditambèh sambêl pêtis. Biasènyè satè kêrang disantêp sêbagè lauk pêndamping lontong balap atau lontong kupang, tapi banyak jugè nyang ngêjadiin satè kêrang sêbagè gayêman. Satè dêngan tèkstur daging nyang kênyêl êni gampang ditêmuin di warung-warung pinggir jalan Surabaya atau Sidoarjo.

Topic: food & beverages
Salah satu hal yang ngga pernah kusesali semasa kuliah dulu adalah belajar dan mencoba olahraga paling ekstrim sepanjang hidupku yaitu ROCK CLIMBING. Sungguh memilih rock climbing adalah keputusan yang paling gila yang pernah kulakukan setelah sebelumnya memutuskan untuk menjadi bagian dari organisasi pecinta alam. 2016, aku memutuskan untuk melanjutkan pendidikan pemantapan dengan memfokuskan diri untuk belajar rock climbing. Kira2 3 bulan lamanya aku belajar mengenai seluk beluk olahraga ini. Hampir setiap hari aku belajar dan latihan, mulai dari teori, praktik memanjat di wall, boulderan sampai latihan fisik. Semuanya kulakukan dengan senang hati walaupun capeknya bukan main. Seingatku juga setiap 2 minggu sekali aku bersama teman2 pergi ke salah satu daerah di karanganyar untuk memanjat tebing beneran.

Topic: sports
Pêngaruh RAM gêdé padè lèptop ngasih èpèk jangka panjang têradêp pênggunèannyè. Sêlaèn bêkaitan amè sistim gawè padè prosèsor, hal êni jugè bêkaitan padè pênyimpênan datè nyang dipérluin. Bagi pêgawè kantoran atau sêorang pêgawè arian lêpas, punyè kapasitas lèptop dêngan ruang simpên nyang gêdé ngêjadi sêbuah kêkuduan. Kapasitas pênyimpênannyè gè bêragêm. Padè èra sêrbè digital, wayah êni banyak pêrusahaan gawai mulè ngasih pênawaran RAM dalêm jumlèh gêdé, yakni mulè dari 4 GB, 8 GB, 16 GB, ampè 32 GB. Pungsi RAM padè lèptop sêlaèn sêbagè mèdia pênyimpênan, bêpêran pênting jugè dalêm ningkatin sistim gawè padè prosèsor lèptop. Êlu jugè bisè ngêlakuin gawèan dêngan gasik sêbab punyè RAM dalêm jumlèh gêdé.

Topic: technology
Kisah Musa dan Al -Khidr menggambarkannye tentang orang-orang berilmu. Dalam kisah ntu, Allah mengajarkan umat-Nya banyak pelajarannye tentang bagaimana ketetapan-Nya melindungi kepentingan orang-orang benar dari pelanggaran orang-orang kafir, sekaligus menahan siksaannye dari orang-orang kafir dan memberi mereka tangguh. Dari kisah Musa dan al-Khidr, bisa dipelajari bagaimana bimbingan Ilahi ditegakkan oleh orang yang berilmu. Sepanjang cerita, manusia belajar bahwa ada perbedaan besar antara pengetahuan dan kebijaksanaan. Allah memberikan Nabi Musa pengetahuan tentang kitab itu dan memerintahkannye untuk mengikutinye. Di sisi lain, al-Khidr diberikan kebijaksanaannye dari dekrit, dan dia diberi mandat untuk mengajar Nabi Musa bagaimana kebijaksanaan ini terwujud. Pada bagian ini manusia belajar bahwa manusia tidak dapat menilai ketetapan Allah berdasarkan apa yang tampak pada nilai nominal.

Topic: religion
Hindu sebagai agama resminye yang diakui di Indonesia memiliki tempat ibadah yang dikenal dengan namanye pura untuk umat Hindu. Sementara sebutan Wasi sebagai tempat ibadah agama Hindu dikhususkannye ntu untuk pemuka agamanye. Agama Hindu ntu yang tersebarnye di seluruh Nusantara masuk pada awal tahun masehi. Hal ntu dibuktikan dengan penemuannye prasasti peninggalan Kerajaan Kutai di Kalimantan Timur. Sebagian besarnye umat Hindu ntu berdomisili di Bali. Secara umum, bangunannye pura di Indonesia dirancang dengan bangunannye ntu yang terbuka yang dikelilingi oleh tembok. Kemudian ntu bangunan pura memiliki gerbang yang saling terhubung dengan banyak ukiran terpahat. Di Indonesia sendiri, pura terkonsentrasi di Bali yang memiliki mayoritas penduduk penganut agama Hindu. Kata “pura” sebagai tempat ibadah umat Hindu berasal dari bahasa Sansekerta yang berarti kota, kota dengan menara atau istana, dan kota berbenteng. Bangunan pura memiliki struktur dengan konsep trimandala yang berkaitan erat dengan derajat kesuciannye.

Topic: religion
Saat ini semuanye serba canggih, udeh bukan zaman kuno, jadinye ape-apenye dituntut kudu cepet kalo ngerjain ape ape, karena alat yang digunakannye juga udeh modern bikin cepet. Salah satunye hal atau barang yang kudu ada di dapur ibu-ibu adalah blenderan, karena ntu barang bejibun manfaatnye. Misalnye mau bikin sambel atau masak ape gitu ye buat alusin bumbu kite bisa tuh biar cepet masaknye atau mau bikin sambel tapi gacapek ya kita pake deh ntu alat blenderan. Dijamin bikin bumbu alus ganyampe 5menit, bikin sambel pun juga begitu. Jadinye emak-emak kaga perlu lama-lama di dapur dan bisa ngerjain tugas lainnye dengan cepet, dan bisa nyantai deh cepet cepet, karena masaknye gapake lama, toh juga ga ngerubah rasanye ntu ganyeman.

Topic: food & beverages
Sebenernye tarian tuh kaga susah dipelajarinnye, cuma selama kite mau pasti kite mampu. Kaya kisah aye belajar tari Saman, aye liat pas pentas doang tuh bagus trus kompak, padahal kalo mau begitu pan latihannye kaga maen-maen. Nah, karna kesempetan nyang kaga dateng 2 kali jadi ampe saat ini masih penasaran tuh ama tari Saman. Mau nyoba lagi juga udeh ketuaan, udeh bukan masanye buat aye. Tapi, emang bener deh, kite kalo liat tarian-tarian gitu tuh kaya seneng aje penarinya tuh keliatan cakep semua. Nah, selagi punya kesempatan tuh jangan pernah di sia-siain dah ya pokoknye, biar kaga nyesel di akhir kaya nyang aye rasain.

Topic: culture & heritage
Carè nambèh pênghasilan di dèsa bisè dibilang kagak kêbangêtan susèh karna masing banyak potènsi usahè atau bisnis nyang bisè dilakuin di dèsa. Bahkan, masing banyak jugè bisnis tanpè modal nyang bisè dilakuin di pêdèsaan. Sêpêrti padè umumnyè ngêjalanin sêbuah bisnis, dalêm ngêmilih atau nêntuin usahè nyang bakal dilakuin, êlu bisè ngêlakuin risèt pasar. Sêudèh ntu, bêlajar atau bêguru dêngan sumbêr atau orang nyang têpat. Bisè dari pêbisnis nyang udèh lêbih dulu suksès ngêlakuin atau dari orang-orang nyang ngêrti kondisi pasaran di dèsa. Sêlaèn disêsuèin dêngan kêbutuhan di dèsa, êlu jugè bisè ngêlakuin dêngan carè nyari bahan baku nyang gampang amè murèh buat usahè ntu sêhinggè êlu bisè ngêlakuin usahè ntu jugè dêngan lêbih gampang amè tanpè modal. Têrakhir, manpaatin kondisi nyang adè. Kondisi ntu bisè bêpariasi, misalnyè kondisi bocah-bocah mulè sêkola atau kondisi bocah-bocah pêrè.

Topic: slice of life
Teknologi baru sekarang kaga udeh ngerabah ke semua bidang,contohnye aje mobil. Sekarang mobil tuh udeh pad nyiptain teknologi baru supaya mobil tuh bisa ngendarain sendiri. Tapi nyetir sendiri ini juga ada syarat-syaratnye. Kite kaga boleh juga tiap saat make hal begini, kaya contohnye pas supir lagi kaga sengaja tidur, kalo dalem hal itu bisa tuh supir nyalain auto pilot dalem mobil. Nikin mobil nyetir sendiri juga ada aturan keselamatannye, jadi perlu tuh kite perhatiin supaya kaga ngebahayain orang laen. Kalo misalkan kite kaga bisa parkir, sekarang juga bisa tuh mobil parkir sendiri. Luar biasa banget kan teknologi zaman sekarang tuh.

Topic: technology
Katènyè, bêlon lêngkêp kê Yogyakarta kalo bêlon nyobè tahu walik, têrutamè Tahu Walik Om Ta. Tahu Walik Om Ta punyè bêbêrapè cabang nyang kêsêbar di Yogyakarta, tapi mênurut ayè tahu walik têrmantêp adalah Tahu Walik Om Ta Pusat nyang bêrlokasi di Jalan Nogorojo Nomor 6. 'Walik' dalêm bahasè Jawa artinyè 'kêbalik'. Êni karna carè ngêjènyè adalah tahu dibalik dan diisi adonan aci amè ayam nyang udèh dikasih bumbu. Abis ntu, tahu walik digorèng ampè garing. Ukuran tahunyè gêdé amè kagak pêlit isian. Dêngan hargè Rp1.000,00 pêr tahu udèh dikasih cocolan sambêl. Walo antrènyè lamè, tapi rasènyè bênêr-bênêr kagak ngêcèwain. Saran ayè, kalo mêsên jangan tanggung-tanggung. Sêkalian nyang banyak ajè karna rasènyè bikin nagih!

Topic: food & beverages
Wayah dulu, sêorang ênyak punyè bocah wadon bêrnamè Darmi. Mêrèka idup bêduè sêtêlèh babehnyè Darmi mêninggal. Ênyaknyè bêgawè di ladang dêmi ngidupin Darmi. Sêmêntarè ntu, Darmi kagak pêrèh ngêbantu ênyaknyè. Diè tibang uplêk dandan dan kagak pêrnèh ngêlakuin gawèan rumèh jugè. Suatu ari, Darmi amè ênyaknyè pêgi kê pasar. Saban kali adè orang nyang nanyè siapè wadon tuè nyang bêjalan barêng amè diè, Darmi nyêbut ênyaknyè sêbagè pêmbantu. Ngêdêngêr pênuturan bocah ntu, ênyaknyè Darmi pun murkè amè nyêri ati. Ênyaknyè bêdoa kêpadè Tuhan supayè ngêhukum Darmi nyang kêbangêtan. Akhirnyè, Darmi dikutuk ngêjadi batu nyang mèwèk. Darmi nyêsêl udèh bêrbuat buruk kêpadè ênyak kandungnyè dèwèk.

Topic: culture & heritage
Nah ternyate, manfaat dari badogan olahan seafood entu kagak Cuma buat kesehatan organ tubuh aje, tapi juga buat jaga kesehatan kulit. Soalnye ade kandungan EPA pade seafood yang katenye bisa blokir enzim perusak kolagen jadinye bisa bantu lindungin kulit dari sinar UV matahari, cegah keriput, bahkan sampe betulin kerusakan kulit. Selanjutnye entu katenye konsumsi badogan olahan seafood juga dukung kehamilan. Semua makanan laut kecuali yang bermerkuri tinggi, boleh dbadog oleh ibu hamil. Soalnye kandungan asem lemak omega-3 termasuk asem DHA di dalemnye juga bantu atur perkembangan otak bayi dan ngurangin perdarahan dan resiko bayi lahir prematur. Terus manfaat seafood selanjutnye entu juga bisa kuatin daya kekebalan tubuh.

Topic: food & beverages
Masjid Cut Meutia adalah salah satu masjid yang terletak di Jalan Cut Meutia Nomor 1, Jakarta Pusat, DKI Jakarta, Indonesia. Bangunan masjid ini merupakan salah satu peninggalan sejarah dari zaman penjajahan kolonial Belanda. Masjid ini memiliki keunikan tersendiri dan kemungkinan tidak terdapat di masjid-masjid lainnya. Salah satu keunikannya, mihrab dari masjid ini diletakkan di samping kiri dari saf salat (tidak di tengah seperti lazimnya). Selain itu posisi safnya juga terletak miring terhadap bangunan masjidnya sendiri lantaran bangunan masjid tidak tepat mengarah kiblat. Sebelum difungsikan sebagai mesjid sebagaimana sekarang, bangunan ini pernah digunakan sebagai kantor pos, kantor Jawatan Kereta Api Belanda dan kantor Kempetai Angkatan Laut Jepang (1942 - 1945). Setelah Indonesia merdeka, ia pernah dipergunakan sebagai kantor Urusan Perumahan, hingga Kantor Urusan Agama (1964 - 1970).[1] Dan baru pada zaman pemerintahan Gubernur Ali Sadikin diresmikan sebagai masjid tingkat provinsi dengan surat keputusan nomor SK 5184/1987 tanggal 18 Agustus 1987.

Topic: religion
Bêncanè kagak bisè ditebak kapan datangnya. Jika aèr laut surut dari batas normal, tsunami mungkin terjadi. Bergeraklah dêngan cepat kê tempat nyang lêbih tinggi. Ajaklah keluarga amè orang di sekitar turut serta. Berikutnya, tetaplah di tempat nyang aman ampè aèr laut bênêr-bênêr surut. Jika êlu lagi berada di pinggir laut atau dekat sungai, sigrah berlari sekuat-kuatnya kê tempat nyang lêbih tinggi. Jika memungkinkan, pergilah kê tempat evakuasi nyang udèh ditentukan. Jika situasi kagak memungkinkan buat ngêlakuin tindakan ntu, carilah bangunan bertingkat nyang bertulang baja. Gunakan tangga darurat buat ampè kê lantai nyang paling atas, sedikitnya ampè kê lantai 3. Selanjutnya, jika situasi memungkinkan, pakè jaket ujan amè pastikan tangan êlu bebas amè kagak ngêbawè apa-apa.

Topic: slice of life
Bu Guru ari ini ngasi tugas nyari resep masakan gacoan suku masing-masing. Doel sebenernye keder, soalnye die kagak bisa masak, taunye gegares bae. Tapi, die kalem-kalem aje. Kan ade Enyak nyang bisa ditanyain ape bae! Makanye, balik dari kolaan, Doel langsung nempel-nempel ame si Enyak. Enyak nyang gedek ditempelin bae, akhirnye nanye, "Ape, sih, lu nempel-nempel bae, Doel?" si Doel cuman nyengar-nyengir bari ngomong, "Nyak, ajarin bikin masakan gacoan Enyak, dong. Buat tugas kolaan." Enyak nyang denger soal 'tugas kolaan' langsung sregep, biar nilai si entong bagus! "Sini, Enyak ajarin cara masak soto betawi," kate Enyak bari nyiapin bahan. Tangannye sesrogan comot-comotin bahan. Ade 500g sandung lemur sapi nyang dipotong-potong, 200g babat sapi rebus ame paru sapi rebus nyang dipotong-potong, 3 sdm kecap, 1 sdt pala bubuk, 4 biji cengkeh, 3 batang sereh nyang digeprek, 5 biji daon jeruk nyang diiris manjang, 2 cm lengkuas digeprek, 4 sdt garem, 2 biji daon salam, 1 sdt gula, 1/2 merica bubuk, 500 ml santen, 2 sdm minyak, ame 2 liter aer. Enyak bilang, buat bumbu alusnye, siapin 12 biji bawang merah, 6 siung bawang putih, 2 cm jahe, 1 sdt ketumbar bubuk. Terus, buat pelengkapnye, tergantung demennye ape. Kalo Doel, demennye tomat, daon bawang, bawang goreng, emping, ame jeruk nipis. Cara bikinnye, rebus daging nyang udeh disiapin. Kalo udeh empuk, potong dagingnye jadi bentuk dadu. Udeh gitu, kaldu rebusan dagingnye disaring, terus cemplungin daging, paru, ame babat. Rebus ampe mendidih. Siapin wajan, tuang minyak, tumis bumbu alus ame pala, cengkeh, kayu manis, sereh, lengkoas, daon jeruk, daon salam. Kelar gitu, tuang tumisan bumbu ke rebusan daging bari diaduk rata ampe mendidih. Abis ntu, tuangin santen, kecap, garem, merica bubuk, ame gula pasir. Aduk ampe mateng. Kalo udeh, tinggal tuangin ke mangkok ame pelengkap nyang didemen. "Jadi, dah, soto betawi demenan lu," tutup Enyak. Doel ngangguk-ngangguk bari angsrongin dua jempolnye ke Enyak. "Mantep, Nyak!" katanye girang.

Topic: food & beverages
Ketike ngeliat bacaan di halodoc, ternyate sayur asem punye kandungan nutrisi lebih tinggi juge ade di berbagei kedei ato restoran khas betawi. Oiye, kagak hanye orang betawi nyang punye sayur asem, tapi orang sunda juge punye khasnye. Namun, sayur asem nyang dibikin di rumehan ame di restoran rade kagak same. Katanye, sayur asem kaye vitamin, ade vitamin B1, vitamin B3, kalsium, magnesium,  fosfor,  dan zat besi. Restoran betawi nyang letaknye di Tanah Baru, iyelah Betawi Ngoempoel. Walopun kite gegares di situh dan termasuk cepet saji, tapi kite tetedibanding ame gegares nyang kriuk-kriuk. Sayur nyang isinye macem-macem kek sampah inih p ngedapetin khasiat sihat buat badan.  

Topic: food & beverages
Bagi sêbagian orang, punyè hèwan piarèan mêrupakan hal nyang nyênêngin. Sêlaèn ntu, hèwan piarèan bisè dijadiin sêbagè obat strès nyang nênangin. Hal ntu karna adènyè hèwan piarèan bisè ngêjadi têmên wayah sêpi, ngêjè mèsêm wayah pênêt, amè ngêmilikin lêbih banyak têmên baru dêngan sêsamè pêmilik hèwan. Bêrmaèn dêngan hèwan piarèan sêpêrti anjing, kucing, atau sêkadar ngêliat ikan-ikan bêrênang di akuarium têrnyatè baèk pêranti kêsèhatan jantung. Nikmatin wayah-wayah barêng hèwan piarèan, bisè ngêjè dêtak jantung lêbih têratur amè mampu nurunin têkênan darèh. Hal ntu mungkin têrjadi karna bêrmaèn dêngan hèwan piarèan bisè ngasih rasè antêng amè mampu ngêrangsang awak buat ngêlêpasin hormon bahagiè. Bahkan, udèh adè sêbuah pênêlitian nyang ngêbuktiin hal ntu. Dalêm pênêlitian ntu ngunjukin bahwa sêsêorang nyang miarè kucing ngêmilikin kêmungkinan lêbih kêcit buat kênè pênyakit jantung.

Topic: slice of life
Selese dipanggil dokter, perut enyak keroncongan. Keruar dari ruangan dokter, si enyak mampir ke restoran cepet saji. Enyak dateng dari sebelah kiri dan restoran soto andalannye ade di sebrang. Dari jauh aje tuh tempat gegares penuh banget. Bejibun orang nyang milih rumeh gegares soto Pak Kodir. Enyak dateng langsung depok bae. Trus, pelayan nyamperin enyak, ditanyein mao mesen ape. Kate si enyak, biase mesen menu kedemenan guah. Si enyak gegares dengan lahap bener dan untungnye kagak keselek. Si enyak doyan banget nasi nyang diguyur make soto babat. Isi sotonye kagak pelit dan menjain lideh. Selese gegares, si enyak kelupaan ngambil resep dokter. Akhirnye, si enyak lari ngibrit balek rumeh sakit lage. 


Topic: food & beverages
Para juru masak disetiap resto, apalagi restonye yang udeh berkelas, pastinye ntu juru masak kudu udeh kelar sekolah masak, jadi die bisa menghasilkan ganyeman yang enak aje tapi juga cantik karena dihias hias biar para pelanggan girang liatnye. Apalagi dizaman sosial media, ape ape orang sebelom ngegares, bawaannye pengen potretin dulu ntu pade ganyemannye. Makanye ntu mereka pastinye dituntut sekolah agar die punya sertifikasi biar para tamu resto juga ngerasa percaya sama ape yang die ganyem. Gunanye mereka sekolah biar mereka gahanya bisa masak aje di dapur, tapi die juga harus bisa mengatur kegiatanye di dapur, kegiatan di resto, pelayanan ape yang bikin tamu girang. Itu semua die pahamin gegara die sekolah jadinye paham. Tetapi, ga dikit juga sih juru masak ga sekolah tapi bisa jadi chef di suatu tempat ganyem atau die buka resto sendiri, hal ntu semuanye bisa terjadi aje tapi pastinye restonye ntu yang lebih ke arah resto rumah makan belom yang sampe resto resto besar.

Topic: food & beverages
Elu tau resep masakan kepiting saos asem manis-pedes kagak? Nah bahan yang elu butuhin entu; 3 ekor kepiting ukuran sedeng dan masih seger, 2 sendok makan aer jeruk nipis, 1 sendok badog minyak sayur, 12 sendok makan cabe bubuk, 2 sendok badog margarin, 50 gram bawang bombay, 1 siung bawang putih, 3 sendok makan saos tiram, 1 sendok badog kecap asin, 1 sendok badog kecap Inggris, 1 sendok badog saos tomat, ½ sendok teh merica bubuk, gula secukupnye aje, ½ sendok teh garem, 50 ml aer, 2 batang daon seledri, dan minyak goreng secukupnye. Nah buat tahapan bikinnye, nyok cari di buku resep atau internet!

Topic: food & beverages
Highlining juga termasuknye ntu salah satu olahraga ekstrim yang paling berbahaya. Dimane olahraga ntu dilakukannye dengan berjalan diatas tali, kemudian menyeimbangkan diri diatas tali yang bergoyang melintasi ngarai. Meskipun demikian, para Highliners tetap mengutamakan safety dengan menggunakan tali pengaman dan memiliki jaring pengaman tetapi tidak selalu melindungi mereka dari cedera serius bahkan kematian. Bagi sebagian orang olahraga ntu sangat penting bagi kesehatan tubuh dan lainnye.  Olahraga ekstrim sama aje dengan manfaatnye yang kaga ekstrim. Ya ntu sering melibatkan kecepatan, ketinggian, aktivitas fisik tinggi dan peralatan yang sangat khusus. Selain ntu, untuk melakukan olahraga ekstrim ini kamu juga harus dilatih terlebih dahulu oleh instruktur atau pihak ahli yang mendampingi. Olahraga ntu kagak bisa dilakukan sendirian bagi pemula atau tanpa pendamping. Olahraga ekstrim ntu juga bejibun dipilih sebagian orang karena memang nyeremin banget. 

Topic: sports
Namanye musibah bencana alam kan kite kaga ada nyang tau datengnye tuh kapan. Pokoknye kite mah disuruh siap-siap aje mao siap apa kaga. Alhamdulillah si dari dulu aye kaga pernah tuh ngerasain bencana alam dasyat nyang kaya orang laen tuh rasain. Kaga kepikiran dah gimana rasanye orang nyang pada kena bencana alam trus harus ngungsi dan laen sebagainye. Gimana ya bangkit lagi, tapi katanya nyiapin dokumen penting buat di bawa tuh jangan lupa. Nanti bisa jadi bukti kalo rumah nyang kena bencana tuh rumah kite. Cuman kan kaga semua orang sempet buat bawa kabur dokumen berharga, malah banyak orang nyang kaga sempet nyelametin nayawanye sendiri.

Topic: slice of life
Dikutip dari tribun travel ngejelasin, ada tempat liburan yang lagi rame orang Jakarta datengin dan dijadiin gacoannye mereka buat pade ngeloneng. Ntu tempat namanye Senayan Park, yang merupakan pusat perbelanjaan yang terletak di seberang kompleks Gelora Bung Karno (GBK). Lokasi tepatnye berada di Jalan Gerbang Pemuda Nomor 3, Gelora, Tanah Abang, Jakarta Pusat, DKI Jakarta. Selain area indoor yang menjadi pusat perbelanjaan, bagian outdoor Senayan Park juga memiliki daya tarik tersendirinye. Terlebih dengan hadirnye Skywalk Senayan Park yang kini menjadi salah satu tempat terbaru untuk berburu foto cakep yang diburu bejubel anak muda. Dari Skywalk, pengunjungnye bakal disuguhi pemandangannye perkotaan Jakarta dengan gedung-gedung yang menjulang tinggi. Tak heran jika bejibun warga Jakarta ramai-ramai datang untuk mengabadikan momen dengan berfoto di Skywalk Senayan Park. Bahkan, Skywalk Senayan Park sempat viral di TikTok. Dalam video yang diunggahnye, terlihat ada cukup bejubel pengunjung yang tengah mengantre. Menurut keterangan unggahannye, area rooftop memang dibatasi hanya untuk 100orang pengunjungnye.

Topic: leisures
Minggu di awal bulan sekaligus awal taun ini, banyak orang yang liburan ke tempat yang nyenengin, kayak tempat maen anak-anak, laut, gunung, atawa ke pasar. Abis korona dua taun, mulai banyak orang yang mau ke pasar buat nyari cemilan-cemilan. Waktu itu, salah satunya Pasar Senen lagi rame banget. Banyak orang yang pengen ngumpul sekalian makan di tempatnya. Ada yang dateng dari pagi buta, ada juga yang dateng udah agak kesiangan. Buat yang dateng awalan, masih punya banyak pilian makanan buat sarapan sekalian. Ada tupat sayur, nasi uduk, gorengan, atawa kue-kuean. Banyak ragam kue-kuean di Pasar Senen ini. Iya, kalo diliat-liat banyak yang demen kue-kuean.

Topic: food & beverages
Salah atu sumber gegaresan nyang punye banyak kandungan protein ntu ora laen ora bukan ade di ikan tuna. Ikan jenis eni sering jadi kedemenan banyak orang buat gegaresan seari-ari. Tuna punye macem-macem jenis nutrisi nyang bae buat kesehatan. Misalnye aje kaye kalori, karbohidrat, protein, lemak, natrium, ampe bejibun jenis vitamin. Kandungan dari ikan tuna bisa dimanpaatin ama semue kalangan, mulai dari bocah-bocah ampe orang gede. Ikan tuna juga termasuk gegaresan nyang gampang buat dimasak apa bae. Ampir sama kaye jenis ikan laen, lu cuman kudu nambahin beberape rempah ama bumbu tambaan biar rasenye makin sedep. Apelagi karang udeh banyak juga nyang ngolah ikan tuna jadi cemilan. 

Topic: food & beverages
Dua sampe tiga kali seminggu, aye nyoba nyempetin diri buat berolahraga soalnye olahraga entu ade banyak manfaatnye, mulai buat kesehatan fisik sampe kesehatan mental. Entu aye lakuin dari pas aye kuliah semester 5 karena aye bener-bener stres dan terteken bener pas entu. Buat ngilangin stres, resfreshing, dan buat jaga kesehatan fisik serta mental, akhirnye aye milih buat berolahraga kayak jalan-jalan santai. Biasanye entu, dari pagi sampe Maghrib aye kuliah dan ngerjain tugas. Kalo pas Maghrib aye udeh selesai, artinye aye bisa jalan-jalan santai. Tapi kagak jarang juga kalo sampe Maghrib dan bahkan sampe Isya aye belom selesai nugas. Kalo udeh sampe Isya belom selesai nugas, artinye aye kagak bisa jalan santai. Jadinye, aye bisa berolahraga sekitar dua sampe tiga kali seminggu. Entu die deskripsi terkait rutinitas aye buat berolahraga biar dapet manfaat kesehatan fisik ataupun kesehatan mental.

Topic: sports
Elu suka baca berita tentang teknologi terbaru dan termutakhir? Elu tertarik sama mobil? Pengen punya mbil yang canggih? Atau elu pengen punya mobil tapi kagak bisa nyetir? Elu udeh pernah denger autonomous car atau yang sering juga dikate pake name self-driving car? Katenye, entu merupakan kendaraan mobil yang bisa bawa penumpangnye dan kagak perlu dikendaliin sama supir, alias bisa sendiri. Katenye entu, sistem kerjanye ialah pake teknologi kamera sensor khusus yang bisa deteksi gerakan dan lingkungan yang ade di sekitar kendaraan. Abis entu katenye nih ye, citra dari entu kamera diproses pake kecerdasan buatan supaye bisa nentuin arah dan tujuan entu kendaraan. Wih, bener-bener ye teknologi sekarang makin canggih bener.

Topic: technology
Elu tau kagak, kalo kopi entu termasuk kategori minuman favorit orang-orang di Indonesia? Walaupun udeh ade banyak kafe dan punya beragam jenis kopi di tiap sudut tempat, ide jualan dari rumah satu enih tetep bisa elu pilih juga dengan modal teras rumah dan beberape alat bikin kopi. Tapinye elu kudu tau juga, elu kudu ade beberape latihan buat ngolah kopi yang oke. Katenye kalo elu bisa ngolah kopi dengan bak, kagak nutup kemungkinan usaha jualan dari rumah yang elu lakuin entu bisa berkembang dan mungkin ngejanjiin. Nah makenye elu kudu cari tau, pelajarin, latihan, dan nyiapin segala sesuatunye entu dengan bener-bener baik dan mateng ye. Biar sukses! Gih sono pelajarin segala sesuatunye!

Topic: business
Mêski lêbih banyak duduk amè natap layar komputêr, pêgawè kantoran puguh ngêrasèin lêlah. Biar êlu amè parè pêgawè kantoran laènnyè kagak ngêrasèin nyêri atau sêlalu bugêr wayah bêgawè, cobè lakuin bêbêrapè carè bêrikut. Pêrtamè, duduk dêngan posisi awak nyang bênêr. Usahèin punggung atau tulang bêlakang kagak bongkok sêhinggè pinggul amè pinggang kagak bakal ngalamin nyêri. Kêduè, kalo ngêrasè sêdikit capèk, sigrah bêdiri amè lakuin pêrêgangan biar kagak kaku atau darèh bisè kêmbali ngalir dêngan lancar. Kêtigè, sêsêkali ngasohin matè sêlamè 30 ampè 60 dêtik dêngan kagak natap layar. Kêêmpat, kalo jarak antarè rumèh amè kantor kagak kêbangêtan jauh, lêbih baèk ditêmpuh dêngan naèk sêpèdah atau jalan kaki. Kêlimè, jangan ngêgayêm sêsuatu nyang asin atau bêlêmak. Êlu bisè ngêbêli bêbêrapè buah nyang bisè dibawè kê kantor kayak apêl atau pisang. Kêênêm, pêrbanyak minum aèr putih biar awak kagak ngalamin dèhidrasi. Kêtujuh, nyolong waktu buat ngêlakuin olahragè. Misal, wayah naèk atau turun lantèi lêbih milih naèk tanggè daripadè êlip.

Topic: business
Pas udeh gedean aye udeh mulai ngarti tuh, aye bisa punya bola nyang bagusan trus juga belinye boleh ngumpulin duit jajan berapa minggu gitu lupa. Nah, aye pas punya mah diem-diem aje soalnye pada minjem trus takutnye rusak masa aye beli lagi. Sepupu aye tuh udah pada tau kalo aye punya bole nyang lebih bagusan, tapi aye umpetin soalnye kalokaga dikasih mereka tuh marah. Akhirnye aye cuma bisa maenin di dalem rumah. Kalo inget pas itu suka sedih dah, padahal aye nyang punya barang tapi ayeesti ngumpet-ngumpet makenye. Abis mao gimana lagi, itu resikonye, ya pan emang anak laki mah pada demen maen futsal, lagian aye juga bingung dibeli dipake buat apaan karna kaga ada lawan maennye.

Topic: sports
Soto babat iyelah salah atu jenis soto nyang ade di Jakarta. Soto inih bise kagak sedep kalo nyang orang buat ituh bukan orang betawi tulen. Biasenye, soto masih ninggalin arome kagak sedep dari si bulu babatnye. Arome khas dari rempahan si soto bikin nagih lideh penggune. Kuah kuning dicampur santen nyang kentel bikin orang makin penasaran. Daging nyang melimpah, ditaroin kentang potong, ditaburin bawang goreng dan nasi panas, orang betawi pasti pengen lage. Kadang-kadang, orang laen nimpalin sotonye make lontong bukan pake nasi. Kagak lupe juge, pake peresan jeruk nipis dan sambel gowang. Selaen ntuh, nyang bikin menggode iyelah koah kaldu dagingnye nyang mendidih. 

Topic: food & beverages
Hari ini pan malem minggu nih, aye pengen ngerecokin mpok aye yang pacarnya lagi ngelancong. Pacarnya ngajak mpok aye ke cafe yang deket rumah tuh, aye ngintilin aje tuh daripada ngejedog bae di rumah kaga ngapai-ngapain. Jujur ye ini pengalaman pertama aye nongkrong di cafe karena kaga pernah diboleh tuh sama enyak. Pas dateng kite milih duduk di luar ruangan kalo bahasa kerennya mah outdoor, karna pacarnya mpok aye tuh ngerokok. Terus di sana aye pesen kopi susu. Suasananya enak bener dah, disediain wifi, colokan jadi cocok banget dah tuh buat kerja ama ngerjain tugas. Emang ye sebanding sama harga yang di tawarin, pan kalo di warkop tuh kopinya murah cuma duduknya mpet-mpetan, tapi kalo di cafe mah nyaman banget dah bikin betah.

Topic: food & beverages
Teknologi entu emang makin lama makin berkembang dan banyak inovasinye yang wow. Udeh lah makin canggih pula. Nah teknologi terkini dan makin canggih entu ade banyak bener. Elu pernah denger hologram? Katenye entu merupakan teknologi yang bisa dipake buat beragam tujuan, misalnye entu bisnis, hiburan, atau edukasi. Adenye hologram, elu bisa liat wujud suatu objek dalem bentuk 3D, tapi elu padahal kagak perlu ade di sekitar entu objek. Katenye suatu proyek yang menarik dengan teknologi hologram pernah dilaksanain buat bikin para penyaksi bisa interaksi secara langsung pake survivor holocaust, tanpa ade di panggung.  Wah, emang mantep bener ye teknologi terkini makin canggih.

Topic: technology
Di sekolah, pade tiap tingkat kelas pastinye ade mata pelajaran olahraga kan? Kalo aye sih iye. Nah tiap tingkatan entu, seinget aye sih beda-beda jenis olahraga pade mata pelajarn olahraga. Nah jenis-jenis olahraga yang aye laksanain di mata pelajaran olahraga entu ade lari, bola basket, bola voli, bulu tangkis, senam, dan beberapa olahraga laennye. Entu semua kadang diulang lagi pas tingkat kelas selanjutnye atau bahkan sampe SMP dan SMA pun aye tetep ketemu sama yang namanye olahraga voli, basket, bulu tangkis, dan laennye. Tapi anehnye, aye entuselalu nyerah bener kalo olahraga di sekolah entu bulu tangkis. Aye bener-bener cupu terkait entu olahraga. Kagak tau kenape aye kagak bisa-bisa maen bulu tangkis. Akhirnye entu bulu tangkis jadi olahraga di sekolah yang aye sebelin.

Topic: sports
Restoran Burger King adalah salah satu resto ceper saji yang menawarkan aneka menu yang bejibun, yang bikin warga pade girang sama ntu resto. Berdasarkan informasi yang didapat CNBCIndonesia.com dijelasin di ntu media bahwa ntu resto udeh ade dari tahun 1980an, tapi sempet tutup di taon 1998 gegara krisi moneter. Burger King balik lagi buka di Indonesia taon 2007 dibawah perusahaan MAP yang bergerak di berbagai macem baik makanan maupun pakaian, dan lainnye. Restoran ini yang dijadiin gacoannye yaitu menu Burgernye, tapi zaman dulu harganye lumayan mahal. Tidak semua kalangan mampu dah ngeganyem di ntu tempat, tetapi saat ini ntu resto menyesuaikan harganye karena pan makin bejibun resto cepet saji lainnye, jadilah die bikin menu menu yang harganye temenan sama kantong anak muda juga. Tempatnye juga lumayan nyaman, makanye bejibun warga pade ngeloneng sambil ngegares di ntu resto.

Topic: food & beverages
Waktu ane liburan ke pantai pangandaran Kami berangkat ke pantai pukul 09.00 WIB. Papa dan mama selalu mengingatkan kami untuk menjaga protokol kesehatan (prokes). Aku dan kakak diminta untuk selalu menggunakan masker. Mama pun berpesan kepada kami untuk selalu menjaga jarak dengan pengunjung lain. Di pantai Parangtritis, aku dan adik bermain pasir. Aku sebenarnya ingin berenang ke pantai, namun tidak diperbolehkan oleh Mama.Kata mama, masih belum boleh berenang di pantai lantaran rentan bersentuhan dengan orang lain. Hal itu bisa memicu penularan virus Covid-19. Nah ude seharusnye kalo lagi jaman pandemi gini pembatasan pengunjung dilakuin,biar kaga ade penularan dari pas ude balik dari liburan

Topic: leisures
Elu lagi ade masalah? Lagi ade banyak tugas atau kerjaan? Lagi ade banyak tantangan? Elu ngerasa terteken atau stres? Elu sering ngalamin hal entu? Udeh nemu cara yang pas buat diri elu ngilangin stres belom? Nah kalo aye sih, kalo pas lagi ade masalah, tugas atau kerjaan numpuk, atau lagi ade tantangan-tantangan idup laennye dan aye ngerasa stres padahal lagi kagak ade waktu banyak buat refreshing, biasanye aye fangirling. Nah fangirling idola yang aye demen entu bisa bantu aye ilangin stres. Nah kalo elu, ape yang hal elu demenin dan bisa elu lakuin di mane dan kapan pun? Nyok cari cara ilangin stres yang tepat buat elu!

Topic: slice of life
Betawi entu selaen kaye ama budaye, kaye juga ama cemilan. Sebut aje kaye dodol betawi, kue cucur, kembang goyang, roti buaye, ama wajik betawi. Karang eni wajik betawi jadi cemilan nyang suse dicari. Soalnye kaga banyak orang nyang buat karang eni mah. Palingan cemilan eni dibikinnye kalo ade acare-acare aje, misalnye jadi sajian pas hantaran, pas kriyaan kawinan, lebaran, ama sunatan. Wajik betawi dibikin dari beras ketan. Beras ketan eni dikasih gule, aer santen, ama parotan kelape. Nyang ngebedain wajik betawi ama wajik dari daerah laen ntu wajik betawi biasenye make bungkus dari kertas warne-warni. Selaen bikin menarik, hal ntu juga nyang jadi ciri khas dari wajik betawi eni. 

Topic: food & beverages
Pênginêpan mèwah nyang nyêdièin pasilitas paling kumplit bisè ditêmuin di hotèl bintang 5. Hotèl bintang 5 lokasinyè amat stratègis karna bêradè di pusat kota, kawasan bisnis, atau pusat pêrbêlanjèan. Bêrikut êni bêbêrapè pasilitas hotèl bintang 5 sêcarè umum.
- Punyè pangkèng tipê standar minimal 100 amè tipê suite minimal 4.
- Saban pangkèng dilêngkêpin dêngan pasilitas amè pêrabotan prèmium.
- Pêgawènyè minimal nguasèin duè bahasè, misalnyè bahasa Indoèsia amè bahasè Inggris.
- Punyè layanan parkir valèt. Dêngan tibang ngasih konci mobil kê pêgawè, mobil bakal diparkirin.
- Adè pramuantêr buat bantu ngêbawèin barang-barang pêngunjung.
- Pêngunjung bisè nikmatin pasilitas rèstoran amè layanan pangkèng sêlamè 24 jêm.
- Banyak pasilitas pêndukung kayak kolêm rênang, pusat kêbugêran, spa, jasè antêr jêmput bandarè, dan masing banyak lagi.

Topic: leisures
Setelah memilih untuk berhenti sekolah sebelum lulus SMA, die memulai usahanye sebagai pedagang pakaian, dan bed cover. Setelah melihat potensi wilayah tempat tinggalnye, Pangandaran, sebagai penghasil ikan, Susi lantas memanfaatkannye sebagai peluang bisnis, dan beralih ke usaha perikanan. Dengan modal hanya Rp750 ribu hasil dari menjual perhiasannye, die mulai membeli ikan dari tempat pelelangan, dan memasarkannye ke sejumlah restoran. Setelah sempat tersendat, bisnis Susi akhirnye berhasil menguasai bursa pelelangan ikan di Pangandaran dan bahkan kemudian merambah ke ekspor ikan dan lobster. Bisnis maskapai penerbangannye ntu juga berawal dari bisnis perikanan tersebut. Untuk mengatasi masalah pengiriman ikan yang lambat apabila lewat darat atau laut, Susi membeli sebuah pesawat dari pinjaman bank untuk pengangkutan produk lautnye, yang kemudian berkembang menjadi armada maskapai penerbangan Susi Air yang melayani rute pedalaman dan carter.

Topic: business
Sasando adalah alat musik tradisional nyang bêrasal dari Pulo Rotè, Nusa Tênggara Timur. Mênurut cêritè, adè sêorang pêmudè bêrnamè Sangguana kêdampar di Pulo Ndana wayah ngêlaut. Diè dibawè pênduduk ngadêp rajè di istanè. Sêlamè ngêndon di istanè ênilah bakat sêni Sangguana dikêtauin banyak orang. Sang Putri jugè kêpincut. Diè mintè Sangguana nyiptèin alat musik nyang bêlon pêrnèh adè. Suatu malêm Sangguana ngimpi lagi maènin alat musik nyang cakêp bentuk amè suarènyè. Dari mimpi ntu, Sangguana nyiptèin alat musik nyang dikasih namè sandu, artinyè bêgêtêr. Sang Putri nanyè lagu apè nyang lagi dimaèin Sangguana. Diè ngêjawab, “Sari Sandu”. Alat musik ntu pun diè kasih kêpadè sang Putri nyang têrus ngênamèinnyè depo hitu. Artinyè, bêgono sênarnyè dipêtik, mangkè tujuh dawèi bêgêtêr.

Topic: culture & heritage
Agama Kristen ntu merupakannye agama yang udeh muncul pertama kali sekitar 2000 tahun yang lalu. Kemunculannye ntu pertama kali agama ini terjadi di Belanda pada abad ke 16 yang dipengaruhi oleh ajaran Calvinisme dan Lutheran. Berdasarkannye data yang dikeluarkan oleh Badan Pusat Statistik, memperkirakan bahwa masyarakat yang memeluk Agama Kristen Protestan di Indonesia berjumlah 16.5 juta jiwa, dengan persentase 6.9 persen dari keseluruhan masyarakat Indonesia dan menjadi agama kedua terbesar di Indonesia. Hari besar agama Kristen salah satunye Natal yang diperingatin setiap tanggal 25 Desember. Dalam tradisi barat, ntu peringatannye Natal juga mengandung aspek non-agamawi. Beberapa tradisi Natal yang berasal dari Barat antara lain adalah pohon Natal, kartu Natal, bertukar hadiah antara teman, dan anggota keluarga serta kisah tentang Santa Klaus atau Sinterklas.

Topic: religion
Ade banyak alesan cokelat banyak banget didemenin ame banyak orang dari bocah ampe nyang ude bangkotan, eni cokelat ndiri jadi salah satu gegangeman nyang paling disukain ame ampir tiap orang didunie. ade bererot hal nyang buat cokelat begitu kesohor, apelagi buat pelancong. Cokelat biasanye jadi tentengan nyang sangat kesohor dari wisatawan nyang lagi pelesiran ke luar kota atawa luar negeri. Hal eni lantaran setiap destinasi wisata di salah satu kotanye bise negara punye cokelat nyang khas, baik dari rasa, jenis, bentuk, namanya.Umumnya cokelat disajiin ame macem-macem bungkus nyang lucu ame cantik jadi bikin menarik kalo dijadiin buah tangan atawa oleh-oleh. Apelagi cokelat juge jadi geganyeman atawa kado nyang ikonik buat dikasiin ame dedemenan di hari valentine. Ga cuman ntu, cokelat bisa juga identik disajiin khusus waktu hari-hari besar kaya natal, hari raya.

Topic: food & beverages
Tempat wisata di Indonesia banyak nyang kagak kalah keren ame wisata di luar negeri loh, kaga usah jauh-jauh di Bandung Jawa Barat ade pemandian aer panas ciater,  lokasinye cuman 2 jam an dari kota bandung, disono kite bakal ketemu ame nyang nyamanye aer panas alami nyang kuluar dari dalem bumi, agak serem si ye, cuman kalo ude kesono indah banget pemandangannye, banyak liat-liatan kaya ade banyak penginapan nyang bejejer di sekeliling kolamnye, kalo nyang ade penyakit kulit atawa penyakit laen bisa nih terapi alam di pemandian air panas ciater, siape tau cocok pan kaga usaha capek berobat jauh-jauh cukup ade di pemandian air panas ciater 

Topic: leisures
Perjalanan kali ini tuh bener-bener udeh dipikirin dah, kite gamau juga di tempat wisatanye ubel-ubelan, jadi kite mutusin buat berangkat jumat aja jadi nyang pade kerja ya terpaksa ambil cuti. Tempat wisata begitu pan kaga pernah sepi ye, apalagi hari libur jadi alhamdulillah dah semua bisa ikut. Pantai nyang kite datengin namanye karang bolong, pantainye bersih kaga banyak sampah berserakan. Pengelolaan pantainye juga bagus, tempat duduk pengunjung, wc umum, ama tempat-tempat jualan tuh rapi deh. Perkiraan kite bener aje, kalo kite dateng pas kaga hari libur bisa berenang ya kaga rame-rame banget gitu, pokoknye pada puas dah maen dipantai. Buat orang nyang udeh pada gedean pada naek perahu nyang kalo udah ampe tengah kite ditebalikin, nah buat nyang bocah-bocah mah udeh pada girang bae dah maen pasir.

Topic: leisures
Bu Rudy dêngan namè asli Lany Siswadi adalah pênggiat kulinèr di Surabaya. Diè dikênal liwat potonyè nyang nèmplok di kêmasan botol sambêl. Sangking têrkênalnyè, sambêl Bu Rudy ngêjadi olèh-olèh khas Kotè Pahlawan. Parè pêncintè pêdês puguh kagak asing lagi amè sambêl nyang atu êni. Sêlaèn sambêl, Bu Rudy jugè ngêjual oleh-oleh laèn. Toko olèh-olèh nyang têrkênal di Surabaya êni bêdiri sêjak 1995. Karna udèh populèr amè punyè ciri khas, distribusi jualannyè udèh ngêjangkau ampè kê luar nêgêri. Adè tigè parian sambêl Bu Rudy nyang paling laris, yakni sambêl bawang, sambêl bajak, amè sambêl ijo. Dari ketigê parian sambêl ntu, sambêl bawang atau sambêl kuning nyang ngêjadi kêdêmênan banyak orang.

Topic: culture & heritage
Pertandingan tuh bukan cuma bikin kite percaya diri, tapi juga bisa nunjukin sportifitas kite. Dengan kite bertanding kan kite kaga kenal tuh musuh kite, kite juga mesti hargain. Lagian juga kalo kite ikut pertandingan olahraga kaya gitu, banyak dah manfaatnya. Kite bisa ketemu orang baru, dan makin banyak lagi dah temen-temennye. Nah, kan kite juga bisa tuh makin kompak ama tim mite gara-gara pertandingan. Emang bener dah, aye udeh sering ngerasain kalo pertandingan ntu bikin kite tuh kompak. Orang nyang tadinye kaga kenal aje bisa ngobrol tuh kalo udeh digabungin ama satu tim. Pokoknye luar biasa dah pertandingan itu, secara kaga langsung bikin kite solid atu ama laennya.

Topic: sports
Di petandingan olahrage emang banyak nyang ngelibatin emosi gegara tingginye tensi antarpemaen. Walopun kalo kerusuhan lebi erat kaitannye ame sepak bola gegara banyak pendukungnye nyang anarkis, cuman adu jotos juge pernah kejadian di petandingan badminton. Waktu ntu ade di Yonex Canada Open 2013. Pemaen Thailand nyang lagi betanding ari itu keliatan ujug-ujug marah ke pemaen lawannye, ampe mereka jadi adu jotos di tenga lapangan. Masi kagak tau alesan pasti enih pemaen tau-tau marah bari nyerang pemaen lawannya. Cuman, pas ntu wasit langsung gesit ngasi kartu item buat pemaen Thailand entu. Sayang bangat, nyang beginih-beginih nunjukin kagak ngedepanin propesionalisme dan bakal jadi rapot merah buat badminton Thailand.

Topic: sports
Indonesia kaye same hasil lautnye, ade nih menu masakan ikan laut nyang paling didemenin ame orang tua kite, kali eni kite masak pesmol kuning ikan kue, ikan eni punya tekstur daging nyang tebel, rasanye gurih, kaga ade tulang kecilnye, jadinye relatif aman buat dimakan ame anak-anak juge, resepnye ikan kue 1 ekor ukuran 1 kilo, bawang merah, bawang putih, lengkoas, cabe, kemiri, jahe, daun jeruk purut, daun salam, sereh, terus siapin cabe rawit utuh, ame bawang merah utuh, bumbu ditumis ampe harum, terus masukin daun salam dan sereh, kasi air dikit, terus masukin ikannye masak sampe airnye susut, ude gitu masukin cabe utuh dan bawang utuh. ude siap dimakan nih bareng ame keluarge, paling cocok dimakan pake nasi putih hangat.

Topic: food & beverages